Polisie vra hulp om vrou van Knysna op te spoor | Netwerk24
Lauren van Rooyen Foto: Verskaf
Lauren "Curly" van Rooyen (37), 'n inwoner van Hornlee, is volgens die polisie die laaste keer op 2 September gesien.
'n Familielid het haar op Donderdag 17 September as vermis aangemeld. 'n Groot soektog is op tou gesit, maar sy is steeds nie gevind nie.
Van Rooyen is glo die laaste keer in Knysna se middedorp gesien. Sy het toe 'n mosterdkleurige denimrok en wit sandale aangehad, word in 'n verklaring gesê.
Sers. Chris Spies, 'n polisiewoordvoerder, sê die soektog na Van Rooyen duur voort. Alle leidrade word opgevolg.
Mense met inligting oor waar sy haar bevind, kan die ondersoekbeampte, ao. James Visagie, by 044 302 6608 bel of die tolvrye misdaadnommer 08600 10111 skakel.